Máte niekoľko možností, ktoré sú samozrejme závislé na tom, koľko financií ste ochotní samotnému prenosu zariadenia venovať. Nové zariadenie a spotrebiče si môžete do domácnosti priniesť po vlastnej osi, čo obnáša samotný prevoz aj manipuláciu. Toto je najmenej finančne náročná možnosť, no tiež najmenej praktická.
Môžete si prenajať vozidlo, ktoré bude pre prepravu novej výbavy praktickejšie. Využiť tiež môžete aj službu donášky produktov priamo k vám domov, ktorú poskytuje predajca. Overte si však, na ktoré produkty sa táto služba vzťahuje. Koniec koncov si môžete objednať aj sťahovaciu službu – najpohodlnejšie, no často najviac finančne náročné riešenie. Môžete si byť istí aj tým, že vášmu majetku sa pri manipulácii nič nestane – tým sťahovacia služba ručí.